ΑΘΗΝΑ 18/2/2021

ΑΡ. ΠΡΩΤ.: 4148

ΠΡΟΣ: 1. ΥΠΟΥΡΓΟ ΥΓΕΙΑΣ

κο ΒΑΣΙΛΗ ΚΙΚΙΛΙΑ

2. ΑΝ. ΥΠΟΥΡΓΟ ΥΓΕΙΑΣ

κο ΒΑΣΙΛΗ ΚΟΝΤΟΖΑΜΑΝΗ

ΚΟΙΝ.: ΣΩΜΑΤΕΙΟ ΕΡΓΑΖΟΜΕΝΩΝ Γ.Ν.ΚΕΦΑΛΟΝΙΑΣ

Κύριοι Υπουργοί,

Σας κοινοποιούμε έγγραφο του Σωματείου Εργαζομένων Γ.Ν.Κεφαλονιάς, που αναφέρεται στη μη λειτουργία της ΜΕΘ, λόγω υποστελέχωσης και έλλειψης εξοπλισμού, αφού οι κλίνες ΜΕΘ μεταφέρθηκαν σε Νοσοκομείο της Πάτρας.

Επίσης στο Νοσοκομείο δεν υπάρχει κανένας μόνιμος Παθολόγος και μόνο ένας μόνιμος Αναισθησιολόγος και έτσι το Νοσοκομείο αδυνατεί να ανταποκριθεί επαρκώς στις ανάγκες που υπάρχουν.

Ακόμη το Νοσοκομείο παραμένει χωρίς Διοικητή για μεγάλο χρονικό διάστημα, μέσα στην μεγαλύτερη υγειονομική κρίση που βιώνει η χώρα μας.

Επιπλέον θεωρούμε αδιανόητη την μη πληρωμή των δεδουλευμένων μηνός Δεκεμβρίου του προσωπικού.

Καλούμε την πολιτική ηγεσία του Υπουργείου Υγείας να προχωρήσει άμεσα στις απαραίτητες ενέργειες για την επίλυση των προβλημάτων που παρουσιάζονται στο Νοσοκομείο Κεφαλονιάς.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ